Suu Kyi vetosi vangittujen Pussy Riotin jäsenten puolesta | Aung San Suu Kyi | HS
Suu Kyi vetosi vangittujen Pussy Riotin jäsenten puolesta
Aung San Suu Kyi puhui Amnesty Internationalin tilaisuudessa Washingtonissa.
Washington. Burman oppositiojohtaja Aung San Suu Kyi on vedonnut venäläisten naispunkkareiden vapauttamisen puolesta.Yhdysvalloissa vieraileva Suu Kyi toivoi ihmisoikeusjärjestö Amnesty Internationalin tilaisuudessa, että Pussy Riotin vankilassa olevat jäsenet päästettäisiin vapaaksi "mahdollisimman pian". Kommentti oli vastaus yleisön esittämään kysymykseen."Oliko laulussa mitään, mikä olisi häijyä muille ihmisille", Suu Kyi kysyi.Nobelin rauhanpalkinnolla palkittu Suu Kyi ehti itse virua 15 vuotta kotiarestissa ennen kuin hänet vapautettiin vuoden 2010 lopulla.Kolme Pussy Riotin jäsentä tuomittiin Venäjällä elokuussa huliganismista kahdeksi vuodeksi vankeuteen. Naiset osallistuivat helmikuussa presidentti Vladimir Putinin vastaiseen performanssiin moskovalaisessa kirkossa.